internet vaartha 120 Views
కరాచీ : ఇటీవల అంతర్జాతీయ క్రికెట్‌లో పునరాగమనం చేసిన పాకిస్థాన్‌  పేసర్‌ మొహ్మద్‌ అమీర్‌కు ఇంగ్లండ్‌ వెళ్లే జట్టులో స్థానం కల్పించారు.గతంలో ఇంగ్లండ్‌ మ్యాచ్‌ సందర్భంగా ఫిక్సింగ్‌కు పాల్పడి అయిదు సంవత్సరాల నిషేధం ఎదుర్కోవడంతో అమీర్‌కు యుకె హైకమిషన్‌ నుంచి వీసా మంజూరుపై స్పష్టత రావాల్సి ఉంది. అతని వీసాపై ఎటువంటి ఇబ్బందులు తలెత్తబోవని భావిస్తున్న పాకిస్థాన్‌ క్రికెట్‌ బోర్డు అతనికి ప్రాబబుల్స్‌లో చోటు కల్పిస్తూ తాజాగా నిర్ణయం తీసుకుంది. ఇటీవల భారత్‌లో జరిగిన టి20 వరల్డ్‌ కప్‌లో అకట్టు కున్న అమీర్‌, ఇంగ్లండ్‌తో జరిగే నాలుగు టెస్టుల సిరీస్‌లో కీలక పాత్ర పోషించే అవకాశం ఉండ టంతో అతని ఎంపిక అనివార్యమైంది.ఈ మేరకు 17 మంది సభ్యులతో కూడిన పాక్‌ జట్టును ప్రకటించారు.
పాక్‌ జట్టు వివరాలు
మిస్బావుల్‌ హక్‌ (కెప్టెన్‌),మొహ్మద్‌ హఫీజ్‌,సమీ అస్లామ్‌,షాన్‌ మసూద్‌,మూనిస్‌ ఖాన్‌,అజర్‌ అలీ,అసాద్‌ షఫిక్‌, ఇఫ్తికార్‌ అహ్మద్‌,మొహ్మద్‌ రిజ్వాస్‌,యాసిర్‌ ఫా,జుల్ఫికర్‌ బాబర్‌,వాహబ్‌ రియాజ్‌,మొహ్మద్‌ అమీర్‌, రహత్‌ అలీ, ఇమ్రాన్‌ ఖాన్‌, సోహైల్‌ఖాన్‌.